Premierul Victor Ponta a anuntat la emisiunea " Punctul de intalnire' de la Antena 3 ca propune ca atat el, cat si presedintele Traian Basescu sa demisioneze pentru a declansa alegeri parlamentare si prezidentiale anticipate.

"Acest moment de blocaj nu poate fi solutionat, pana la urma, nici de Parlament, nici de Curtea Constituttionala, ci doar de cei care au cu adevarat dreptul, si anume de cetateni. Pana la urma sa spuna ei: il vrem pe Traian Basescu sau il vrem pe Victor Ponta cu Crin Antonescu. Problema este daca ne lasa Curtea Constitutionala sa ajugem sa ii intrebam pe cetateni. Eu as face o alta propunere pentru presedintele Basescu: daca demisionam amandoi si mergem la oameni, ei pot sa decida. Insa presedintele sta ascuns acolo la Cotroceni si zice: nu, intai sa va dati voi toti demisia, eu nu plec niciodata! In mod onest si sincer, putem sa aveam o asemenea solutie, a intoarcerii la oameni. Pleaca si primul-ministru, dupa care oamenii decid prin vot", a declarat Ponta, la Antena 3. El a dat asigurari ca in momentul in care presedintele Basescu demisioneaza, si Guvernul USL va demisiona, astfel incat sa fie organizate alegeri parlamentare si prezidentiale anticipate ."Din punctul meu de vedere, daca presedintele accepta, putem amandoi sa ne punem demisia pe masa si sa mergem ca oamenii sa decida", a spus Ponta.El a precizat ca, daca presedintele nu accepta varianta demisiei, va solicita Parlamentului ca, "incet-incet, sa rezolve" toate problemele dintre Guvern si Presedintie.Nu renunta la titlul de doctor si nu demisioneaza

Ponta a declarat totodata ca membrii CNADTCU, care au stabilit ca teza sa de doctorat reprezinta un plagiat, s-au reunit din partea PDL ca pentru o "executie mafiota", fara sa fi studiat vreodata o astfel de lucrare. El a precizat ca nu va renunta la titlul de doctor si nici nu va demisiona din cauza acuzatiilor de plagiat, ci doar daca nu isi va putea indeplini mandatul de prim-ministru. "Suntem toti rascoliti. Traian Basescu si oamenii sai nu doar acum au rascolit. Chestia asta, ca acu' 12 ani ce-am facut eu cu teza de doctorat, vreau sa va spun un lucru: n-am facut niciodata caz, am muncit foarte mult pentru teza de doctorat, sunt foarte mandru de ceea ce am facut, sunt primul care am scris in Romania despre o institutie noua, Curtea Penala Internationala, si sunt gata sa discut cu orice profesor PDL-ist despre acest lucru. Dar dincolo de asta, sa stiti ca nimeni nu m-a votat nici la conducerea PSD, nici la conducerea USL, nici ca sa fiu prim-ministru pentru ca le-am dat eu teza mea sa o citeasca, banuiesc ca a citit-o doar dl Basescu si cu dl Funeriu. Oamenii m-au votat si m-au sustinut in primul rand pentru ca am avut curaj sa ma bat cu Traian Basescu", a spus Ponta.

Seful Guvernului a mai spus ca astazi il va informa in scris pe presedintele Traian Basescu despre concluziile reuniunii Consiliului European, urmand ca seara sa convoace si Guvernul in sedinta, pentru a-i informa si pe ministri pe aceeasi tema. El a amintit ca marti, va prezenta si Parlamentului aceste concluzii. Premierul a precizat, totodata, ca i-a cerut presedintelui un mandat pentru reuniunea CE, dar ca acesta a refuzat, in urma unor conversatii "nu foarte placute". De asemenea, Ponta a afirmat ca decizia "de neinteles" a Curtii Constitutionale in cazul legii uninominalului, generata de "ingustimea de minte" a PDL, va conduce la situatia in care principalul partid de opozitie al unui Guvern USL va fi Partidul Poporului-Dan Diaconescu (PPDD). El a precizat ca va incerca sa discute cu noul presedinte al PDL, Vasile Blaga, despre aceasta problema, in speranta ca acesta va fi mai "deschis la minte" decat predecesorul sau. "O prostie mai mare decat ce a facut PDL contestand uninominalul nu cred ca exista", a conchis Ponta.